**NOTĂ DE FUNDAMENTARE**

**Secţiunea 1.**

**Titlul proiectului de act normativ**

|  |
| --- |
| **Hotărâre a Guvernului** [**privind declanşarea procedurilor de expropriere a imobilelor proprietate privată care constituie coridorul de expropriere al lucrării de utilitate publică** de interes naţional "Drum Expres Craiova – Pitești și legăturile la drumurile existente"](http://www.mt.ro/web14/transparenta-decizionala/consultare-publica/acte-normative-in-avizare/974-hg23102015dtr), **Tronsonul 2, aflate pe raza localităților Bîrza, Piatra Olt, Slătioara și Valea Mare, din județul Olt** |

**Secţiunea 2.**

**Motivele emiterii actului normativ**

|  |  |
| --- | --- |
| 1. Descrierea situaţiei actuale | Cadrul general al politicii Guvernului constă în asigurarea şi susţinerea unei infrastructuri adecvate dezvoltării obiectivelor socio-economice prin modernizarea, dezvoltarea şi administrarea eficientă a sectorului rutier, cu accent pe extinderea numărului de autostrăzi, modernizarea şi lărgirea drumurilor existente, a podurilor şi a tuturor facilităţilor aferente.  Drumurile publice din România reprezintă o componentă principală a sistemului naţional de transport şi constituie obiectul exclusiv al proprietăţii publice.  Realizarea obiectivului de investiție ”Drum Expres Craiova – Pitești și legăturile la drumurile existente” prezintă avantaje tehnice, economice şi sociale, întrucât reduce timpii de parcurs, costurile de exploatare a vehiculelor, sporeşte gradul de confort al populaţiei diminuând poluarea mediului în interiorul localităţilor şi nu în ultimul rând ajută la accelerarea dezvoltării socio – economice a zonei, precum şi reducerea numărului de accidente.  Drumul Expres Craiova – Pitești a fost proiectat astfel încât obiectivul de investiție să se execute pe teritoriul județelor Dolj, Olt și Argeș. Obiectivul de investiție ”Drum Expres Craiova – Pitești și legăturile la drumurile existente” este împărțit în 4 tronsoane, după cum urmează:   * Tronsonul 1 km 0+000 – km 17+700, Judeţ Dolj * Tronsonul 2 km 17+700 – km 57+550, Judeţ Olt * Tronsonul 3 km 57+550 – km 89+150, Judeţ Olt * Tronsonul 4 km 89+150 – km 121+115, Judeţ Argeş   În prezent, pentru realizarea lucrărilor pentru Tronsonul 2 din cadrul obiectivului de investiție antemenționat, este necesar a se declanșa procedurile de expropriere astfel cum acestea sunt prevăzute de Legea nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările și completările ulterioare, în vederea ocupării unor terenuri în suprafață totală de 832.929 mp, aferent unui număr de 555 de imobile proprietate privată care sunt afectate de executarea lucrărilor pentru acest obiectiv, aflate pe raza localităților Bîrza, Piatra Olt, Slătioara și Valea Mare din județul Olt.  Procedurile de expropriere vor fi efectuate de către Compania Naţională de Administrare a Infrastructurii Rutiere - S.A., în calitatea sa de expropriator în numele statului român.  În prezent, cadrul legal în materie de expropriere îl reprezintă Legea nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările și completările ulterioare, precum şi Hotărârea Guvernului nr. 53/2011 pentru aprobarea Normelor metodologice de aplicare a acesteia.  În conformitate cu art. 5 din Legea nr. 255/2010, expropriatorul a întocmit o documentaţie tehnico – economică cuprinzând coridorul de expropriere stabilit pe baza studiului de fezabilitate în variantă finală şi lista proprietarilor imobilelor care constituie coridorul de expropriere aşa cum rezultă din evidenţele unităţilor administrativ – teritoriale, care cuprinde sumele individuale aferente despăgubirilor estimate de către expropriator pe baza unui raport de evaluare întocmit, având în vedere expertizele întocmite şi actualizate de camerele notarilor publici.  Pentru obiectivul de investiţii "Drum Expres Craiova – Pitești și legăturile la drumurile existente" indicatorii tehnico – economici au fost aprobaţi prin Hotărârea Guvernului nr. 236/2008. |
| 11. În cazul proiectelor de acte normative care transpun legislaţie comunitară sau anexa crează cadrul pentru aplicarea directă a acesteia | Proiectul de act normativ nu se referă la acest domeniu. |
| 2.Schimbări preconizate | Pentru prezentul proiect de act normativ este necesară suma de **667,5 mii lei**, pentru un număr de **555 de imobile**, în suprafață totală de **832.929 mp** teren, astfel cum este prevăzut în Anexa nr. 2 la proiectul de act normativ.  Prin prezentul proiect de act normativ, se propun următoarele:  a) aprobarea amplasamentului care constuie coridorul de expropriere al lucrarii de utilitate publică de interes naţional "Drum Expres Craiova – Pitești și legăturile la drumurile existente", **Tronsonul 2, aflate pe raza localităților Bîrza, Piatra Olt, Slătioara și Valea Mare, din județul Olt,** potrivit planului de amplasament/hărţii topografice prevăzute în anexa nr. 1, la prezenta hotărâre;  b) aprobarea declanşării procedurilor de expropriere a imobilelor proprietate privată, care constituie coridorul de expropriere al lucrării de utilitate publică de interes național "Drum Expres Craiova – Pitești și legăturile la drumurile existente", **Tronsonul 2, aflate pe raza localităților Bîrza, Piatra Olt, Slătioara și Valea Mare, din județul Olt** a listei cuprinzând imobilele supuse exproprierii situate pe raza localităților antemenționate, proprietarii sau deţinătorii acestora, precum şi sumele individuale estimate de către expropriator aferente despăgubirilor în cuantum total de **667,5 mii lei** pentru un număr de **555 imobile,** în suprafaţă totală de **832.929** **mp** teren, situate pe terenurile afectate de expropriere, prevăzute în Anexa nr. 2 la prezenta hotărâre.  Suma de **667,5 mii lei** aferentă imobilelor prevăzute în anexa nr. 2 la proiectul de Hotărâre a Guvernului, rezultă din rapoartele de evaluare întocmite în luna ianuarie 2019, de către evaluatori autorizati ANEVAR, doamna Ioana Osiac având legitimația nr. 14922, si dl. Dan Stefanita Osiac avand legitimatia nr 17976, în conformitate cu dispozițiile Legii nr. 255/2010, cu modificările şi completările ulterioare şi ale Hotărârii Guvernului nr. 53/2011 pentru aprobarea Normelor Metodologice de aplicare a acesteia. |
| 3.Alte informaţii | Planurile cu amplasamentul lucrării au fost avizate de către Oficiul de Cadastru şi Publicitate Imobiliară Olt, în conformitate cu prevederile Legii nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările şi completările ulterioare și ale Hotărârii Guvernului nr. 53/2011 pentru aprobarea Normelor Metodologice de aplicare a acesteia.  Lista proprietarilor/deţinătorilor imobilelor prevăzute în Anexa nr. 2, a fost elaborată pe baza informațiilor furnizate de către O.C.P.I. Olt și de unitățile administrativ-teritoriale și confirmate de acestea cu ştampilă şi semnătură**.**  În situaţia în care în cadrul coridorului de expropriere, cu ocazia întocmirii documentaţiilor cadastrale de dezmembrare a imobilelor afectate, vor fi identificate imobile ce ar putea constitui monumente istorice/zone de protecţie, se vor respecta prevederile Legii nr. 422/2001 privind protejarea monumentelor istorice, republicată.  În măsura în care unele dintre construcţii au destinaţia de locuinţă se va proceda potrivit dispoziţiilor art. 29 alin. (2) din Legea nr. 33/1994 privind exproprierea pentru cauză de utilitate publica, republicată, şi ale Legii nr. 255/2010 privind exproprierea pentru cauză de utilitate publică, necesară realizarii unor obiective de interes naţional, judeţean şi local, cu modificările şi completările ulterioare. |

**Secţiunea 3.**

**Impactul socio-economic al proiectului de act normativ**

|  |  |
| --- | --- |
| 1.Impactul macroeconomic | Proiectul de hotărâre a Guvernului nu se referă la acest domeniu. |
| 11Impactul asupra mediului concurential si domeniul ajutoarelor de stat | Proiectul de act normativ nu se referă la acest domeniu. |
| 2.Impactul asupra mediului de afaceri | Proiectul de act normativ nu se referă la acest domeniu. |
| 21 Impactul asupra sarcinilor administrative | Proiectul de act normativ nu se referă la acest domeniu. |
| 22 Impactul asupra întreprinderilor mici şi mijlocii | Proiectul de act normativ nu se referă la acest domeniu.. |
| 3.Impactul social | Prezentul act normativ are ca scop implementarea unuia din proiectele de îmbunătăţire şi dezvoltare a infrastructurii de transporturi de interes naţional. |
| 4.Impactul asupra mediului | Lucrările proiectate au o influenţă benefică asupra calităţii mediului prin reducerea poluării fonice, reducerea volumului de praf antrenat precum şi a noxelor eliminate de mijloacele de transport. |
| 5.Alte informaţii | Nu au fost identificate |

**Secţiunea 4.**

**Impactul financiar asupra bugetului general consolidat, atât pe termen scurt, pentru anul curent, cât si pe termen lung (pe 5 ani)**

|  |  |  |  |  |  |  |
| --- | --- | --- | --- | --- | --- | --- |
| - mii lei - | | | | | | |
| Indicatori | Anul curent | Următorii 4 ani | | | | Media pe 5 ani |
| 1 | 2 | 3 | 4 | 5 | 6 | 7 |
| 1. Modificări ale veniturilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
| (i) impozit pe profit |  |  |  |  |  |  |
| (ii) impozit pe venit |  |  |  |  |  |  |
| b) bugete locale: |  |  |  |  |  |  |
| (i) impozit pe profit |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) contribuţii de asigurări |  |  |  |  |  |  |
| 2.Modificări ale cheltuielilor bugetare, plus/minus, din care: |  |  |  |  |  |  |
| a) bugetul de stat, din acesta: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri si servicii |  |  |  |  |  |  |
| b) bugete locale: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri si servicii |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri si servicii |  |  |  |  |  |  |
| 3.Impact financiar, plus/minus, din care: |  |  |  |  |  |  |
| a) bugetul de stat |  |  |  |  |  |  |
| b) bugete locale |  |  |  |  |  |  |
| 4.Propuneri pentru acoperirea cresterii cheltuielilor bugetare |  |  |  |  |  |  |
| 5.Propuneri pentru a compensa reducerea veniturilor bugetare. |  |  |  |  |  |  |
| 6.Calcule detaliate privind fundamentarea modificărilor cheltuielilor bugetare |  |  |  |  |  |  |
| 7.Alte informaţii | Sumele individuale estimate de către expropriator, aferente despăgubirilor pentru imobilele proprietate privată, care constituie coridorul de expropriere al lucrării de utilitate publică de interes naţional "Drum Expres Craiova – Pitești și legăturile la drumurile existente", Tronsonul 2, pe raza localităților Bîrza, Piatra Olt, Slătioara și Valea Mare din județul Olt, sunt în cuantum total de **667,5** **mii lei** și vor fi alocate de la Bugetul de stat, prin bugetul Ministerului Transporturilor, în conformitate cu art. 37 din Legea nr. 500/2002 privind finanțele publice, cu modificările și completările ulterioare, până la aprobarea Legii bugetului de stat pe anul 2019, capitolul 84.01 ”Transporturi”, subcapitolul 03 “Transport Rutier”, titlul 58 “Proiecte cu finanțare din fonduri externe nerambursabile aferente cadrului financiar 2014-2020”, articolul 58.01 - “Programe din Fondul European de Dezvoltare Regională – FEDR”. | | | | | |

**Secţiunea 5.**

**Efectele proiectului de act normativ asupra legislaţiei în vigoare**

|  |  |
| --- | --- |
| 1.Măsuri normative necesare pentru aplicarea prevederilor proiectului de act normativ  a) acte normative în vigoare ce vor fi modificate sau abrogate, ca urmare a intrarii în vigoare a proiectului de act normativ;  b) acte normative ce urmează a fi elaborate în vederea implementării noilor dispoziţii. | Proiectul de hotărâre a Guvernului nu se referă la acest domeniu. |
| 11. Compatibilitatea proiectului de act normativ cu legislaţia în domeniul achiziţiilor publice | Proiectul de hotărâre a Guvernului nu se referă la acest domeniu. |
| 2.Conformitatea proiectului de act normativ cu legislatia comunitara in cazul proiectelor ce transpun prevederi comunitare. | Proiectul de hotărâre a Guvernului nu se referă la acest domeniu. |
| 3.Masuri normative necesare aplicarii directe a actelor normative comunitare, | Proiectul de hotărâre a Guvernului nu se referă la acest domeniu. |
| 4.Hotarari ale Curtii de Justitie a Uniunii Europene | Proiectul de hotărâre a Guvernului nu se referă la acest domeniu. |
| 5.Alte acte normative si/sau documente internaţionale din care decurg angajamente, | Proiectul de hotărâre a Guvernului nu se referă la acest domeniu. |
| 6. Alte informaţii | Nu au fost identificate. |

**Secţiunea 6.**

**Consultările efectuate în vederea elaborării proiectului de act normativ**

|  |  |
| --- | --- |
| 1.Informaţii privind procesul de consultare cu organizaţii neguvernamentale, institute de cercetare si alte organisme implicate | Prezentul act normativ a fost afisat pe site-ul Ministerului Transporturilor. |
| 2.Fundamentarea alegerii organizaţiilor cu care a avut loc consultarea, precum si a modului în care activitatea acestor organizaţii este legată de obiectul proiectului de act normativ | Proiectul de act normativ nu se referă la acest domeniu. |
| 3.Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | Proiectul de act normativ nu are o legătură directă cu autorităţile administraţiei publice locale.  Documentaţia tehnico-economică elaborată pentru realizarea obiectivului de investiţie suspus spre aprobare a fost avizată de autorităţile publice interesate.  La elaborarea proiectului de act normativ au fost consultaţi şi reprezentanţi ai structurilor asociative din administraţia publică locală. |
| 4.Consultările desfăsurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | Proiectul de act normativ nu este supus consultărilor comisiilor interministeriale. |
| 5.Informaţii privind avizarea de către  a)Consiliul Legislativ  b)Consiliul Suprem de Apărare a Ţării  c)Consiliul Economic si Social  d)Consiliul Concurenţei  e)Curtea de Conturi | Proiectul de act normativ nu necesită aceste avize. |
| 6. Alte informaţii | Nu au fost identificate. |

**Secţiunea 7.**

**Activităţi de informare publică privind elaborarea si implementarea proiectului de act normativ**

|  |  |
| --- | --- |
| 1.Informarea societăţii civile cu privire la necesitatea elaborării proiectului de act normativ | Proiectul prezentului de act normativ a îndeplinit procedura prevăzută de dispoziţiile Legii nr. 52/2003 privind transparenţa decizională în administraţia publică, republicată. |
| 2.Informarea societăţii civile cu privire la eventualul impact asupra mediului în urma implementării proiectului de act normativ, precum si efectele asupra sănătăţii si securităţii cetăţenilor sau diversităţii biologice | Proiectul de act normativ nu produce nici un impact asupra acestui domeniu. |
| 3. Alte informaţii | Nu au fost identificate. |

**Secţiunea 8.**

**Măsuri de implementare**

|  |  |
| --- | --- |
| 1. Măsurile de punere în aplicare a proiectului de act normativ de către autorităţile administraţiei publice centrale si/sau locale – înfiinţarea unor noi organisme sau extinderea competenţelor instituţiilor existente | Proiectul de hotărâre nu se referă la acest domeniu. |
| 2. Alte informaţii | Nu au fost identificate. |

Pentru considerentele de mai sus, am elaborat alăturat proiectul de Hotărâre a Guvernului [privind declanşarea procedurilor de expropriere a imobilelor proprietate privată care constituiecoridorul de expropriere al lucrării de utilitate publică de interes naţional "Drum Expres Craiova – Pitești și legăturile la drumurile existente"](http://www.mt.ro/web14/transparenta-decizionala/consultare-publica/acte-normative-in-avizare/974-hg23102015dtr), Tronsonul 2, aflate pe raza localităților Bîrza, Piatra Olt, Slătioara și Valea Mare, din județul Olt, care, în forma prezentată, a fost avizat de ministerele interesate şi pe care îl supunem spre aprobare.

**MINISTRUL INTERIMAR AL TRANSPORTURILOR**

**ROVANA PLUMB**

**AVIZĂM FAVORABIL:**

**MINISTRUL FINANȚELOR PUBLICE**

**ORLANDO TEODOROVICI**

**MINISTRUL JUSTIŢIEI**

**TUDOREL TOADER**